section_heading: Rani život
paragraph_text: Okafor je zajedno s budućom sveučilišnom zvijezdom Johnom Lucasom III igrao za srednju školu "Bellaire High School". U seniorskoj sezoni u prosjeku je postizao 22 poena, 16 skokova i 7 blokada. Nakon završetka srednje škole imao je ponude mnogih sveučilišta poput Arkansasa i Vanderbilta, ali odlučio je prihvatiti stipendiju na sveučilištu Connecticut.